[pic] | AZ EURÓPAI KÖZÖSSÉGEK BIZOTTSÁGA |

Brüsszel, 19.5.2005

COM(2005) 219 végleges

2003/0172 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdése c) pontjának megfelelően

az energiafelhasználó termékek környezetbarát tervezésére vonatkozó követelmények megállapításának kereteiről (valamint a 92/42/EGK tanácsi, és a 96/57/EK és a 2000/55/EK európai parlamenti és tanácsi irányelv módosításáról) szóló európai parlamenti és tanácsi irányelvre tett javaslatra vonatkozó közös tanácsi álláspont európai parlamenti módosításairól COM (2003) 453 végleges, C5-0453/2003, 2003/0172 (COD)

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2003/0172 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdése c) pontjának megfelelően

az energiafelhasználó termékek környezetbarát tervezésére vonatkozó követelmények megállapításának kereteiről (valamint a 92/42/EGK tanácsi, és a 96/57/EK és a 2000/55/EK európai parlamenti és tanácsi irányelv módosításáról) szóló európai parlamenti és tanácsi irányelvre tett javaslatra vonatkozó közös tanácsi álláspont európai parlamenti módosításairól COM (2003) 453 végleges, C5-0453/2003, 2003/0172 (COD)

1. BEVEZETÉS

Az EK-Szerződés 251. cikke (2) bekezdése harmadik albekezdése c) pontja előírja, hogy a Bizottság véleményezni köteles az Európai Parlament által második olvasat során tett módosítási javaslatokat. A Bizottság az alábbiakban véleményt nyilvánít a Parlament módosítási javaslatairól.

2. HÁTTÉR

a) A Parlament és a Tanács felé történt továbbítás dátuma: 2003. augusztus 1.

b) Az Európai Gazdasági és Szociális Bizottság véleménye: 2004. március 31.

c) A parlamentbeli első olvasat során kialakított vélemény dátuma: 2004. április 20.

d) A módosított javaslat (szóbeli) továbbításának dátuma: 2004. április 27.

e) A Tanácson belüli politikai megállapodás dátuma: 2004. június 10.

f) A közös álláspont elfogadásának dátuma: 2004. november 29 (egyhangúság).

g) Vélemény dátuma, második olvasat: 2005. április 13.

3. A Javaslat célja

A javaslat célja az energiafelhasználó termékeknek a belső piacon való szabad mozgásának a biztosítása, valamint a környezetvédelmi politikához és az energiaellátás biztonságához való hozzájárulás.

Tekintettel arra a becslésre, mely szerint a termékhez kapcsolódó valamennyi környezeti hatás (mint pl. az energiafogyasztással összefüggő éghajlatváltozás) több mint 80%-át a termék tervezése során szabják meg, a Bizottság javaslatot tett egy jogszabályi keret megalkotására az energiafelhasználó termékek (EuP-k) környezetbarát tervezésének követelményeire (a szállítóeszközök kivételével) vonatkozó végrehajtó intézkedések elfogadása céljából. Valamennyi végrehajtó intézkedést a Bizottság fogadna el egy szabályozó bizottság segítségével, és ezek az intézkedések különböző termékekre vonatkoznának az irányelv által meghatározott követelmények szerint.

4. A BIZOTTSÁG VÉLEMÉNYE AZ EURÓPAI PARLAMENT MÓDOSÍTÁSAIRÓL

4.1. A BIZOTTSÁG ÁLTAL ELFOGADOTT MÓDOSÍTÁSOK

A Bizottság teljes egészében el tudja fogadni az Európai Parlament által elfogadott mind a 24 módosításit. Ezek az Európai Parlament és a Tanács között második olvasat során létrejött kompromisszumcsomag eredményeként születtek. A módosítások összhangban vannak a Bizottság javaslatának célkitűzéseivel, és fenntartják a közös álláspontban kialakított érdekegyensúlyt. A kompromisszumcsomag létrejöttét elősegítette a Bizottságnak a plenáris ülés során tett nyilatkozata, mely szerint a Bizottság kész megvizsgálni az Alkotmány 36. és 37. cikke végrehajtásának kérdését a keretirányelv szempontjából, az Alkotmányos Szerződés ratifikálása esetén.

A közös álláspont módosításai főként az alábbiakra vonatkoznak:

- Fogalommeghatározások (különösen az importőrök és feladataik vonatkozásában)

- A piacfelügyelet erősítése

- A kis- és középvállalkozásokra (KKV-k) és a fogyasztók tájékoztatására vonatkozó rendelkezések

- Új megfogalmazás a 12. cikkben, mely intézkedés megtételét írja elő arra az esetre, ha egy energiafelhasználó termék eleget tesz a kiválasztási követelményeknek

- Az energiahatékonyságra fordított fokozottabb figyelem a 12. cikkben az életciklus elemzésekor és a legjobb teljesítményt felmutató termékek figyelembevételekor a követelmények előírása során

- Az elsőként figyelembe veendő termékek jegyzékének bevezetése

- A végrehajtó intézkedés alternatíváját jelentő önszabályozó tevékenységek elfogadhatóságára vonatkozó irányadó kritériumok bevezetése

- Az I. mellékletben, különösen annak 3. részében végrehajtott módosítások, tisztázva a gyártó által elvégzendő értékelés hatókörét.

5. KÖVETKEZTETÉS

Az EK-Szerződés 250. cikkének (2) bekezdése értelmében a Bizottság a fentiekben meghatározottaknak megfelelően módosítja javaslatát.